Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. május 4-én megtartott rendkívüli üléséről.**

**Határozat:**

**127.** Vasvári Városfejlesztési Nonprofit Kft által benyújtandó iparterületes pályázat tartalmának módosítása, a korábban megkötött szerződések megszüntetése, új szerződések kötése

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. május 4-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Dr. Pataky Pál, Galambos István és Gergye Rezső képviselők (4 fő)

**Távolmaradását előre bejelentette:** Sejber Mihály alpolgármester, Unger József és Dr. Fabók Tibor képviselők (3 fő)

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Szabóné Kántor Anita pénzügyi osztályvezető-helyettes.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirend megtárgyalásával 4 igen szavazattal – ellenszavazat és tartózkodás nélkül – egyhangúlag egyetértett a következők szerint:

1./ Előterjesztés a Vasvári Városfejlesztési Nonprofit Kft által benyújtandó „Iparterület fejlesztése Vasváron” megnevezésű pályázat tartalmának módosítására, illetve az előkészítés keretében korábban megkötött szerződések megszüntetésére, új szerződések megkötésére

Előadó: TÓTH BALÁZS polgármester

1. **napirendi pont:**

**Előterjesztés a Vasvári Városfejlesztési Nonprofit Kft által benyújtandó „Iparterület fejlesztése Vasváron” megnevezésű pályázat tartalmának módosítására, illetve az előkészítés keretében korábban megkötött szerződések megszüntetésére, új szerződések megkötésére**

**Tóth Balázs polgármester** ismertette az előterjesztést. Kérdés, hozzászólás nem lévén szavazásra tette fel az előterjesztésben szereplő határozati javaslatot.

Képviselő-testület a határozati javaslatot 4 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**127/2016.(V.04) számú képviselő-testületi határozat:**

Vasvár Város Önkormányzata támogatja, hogy a Vasvári Városfejlesztési Nonprofit Kft. (székhely: 9800 Vasvár, Alkotmány u. 1.) az „Ipari parkok, iparterületek fejlesztése” megnevezésű pályázati felhívásra (Kódszám: TOP – 1.1.1.-15) „Iparterület fejlesztése Vasváron“ címmel pályázatot nyújtson be.

Támogatja továbbá, hogy a Kft. a maximális támogatási összegre nyújtson be pályázatot, mely 3 csarnok építését, alapinfrastruktúra kialakítását közlekedő felületekkel, továbbá eszközbeszerzést takar.

Vasvár Város Önkormányzata felkéri a Kft. ügyvezetőit, hogy a Borostyánkő Út Kft.-vel 2016. április 8-án kötött tervezési, valamint a szakmai megalapozó tanulmány és költség-haszon elemzés elkészítésére irányuló, a Pannon Hold Kft.-vel szintén 2016. április 8-án kötött vállalkozási szerződés közös megegyezéssel történő megszüntetéséről intézkedjenek.

Vasvár Város Önkormányzata felkéri a Kft. ügyvezetőit, hogy a szakmai megalapozó tanulmány és költség-haszon elemzés, valamint a műszaki adatszolgáltatás és költségvetési kiírás elkészítésére feladattípusonként kérjenek be 3-3 ajánlatot piaci szereplőktől, a kiválasztás szempontjául a legalacsonyabb ajánlati árat határozzák meg, 2016. május 11-i ajánlattételi határidővel.

Vasvár Város Önkormányzata felhatalmazza Vasvár Város Polgármesterét, hogy hozzájárulást adjon a szakmai megalapozó tanulmány és költség-haszon elemzés, valamint a műszaki adatszolgáltatás és költségvetési kiírás elkészítésére irányuló szerződések megkötéséhez, amennyiben a Kft. a legalacsonyabb ajánlati árat adó ajánlattevőkkel kívánja azokat megkötni.

**Határidő:** 2016. június 15.

**Felelős:** Tóth Balázs polgármester

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző